পঞ্চমবারের মত শিরোপা ঘরে তুলতে পারলে বিশ্বকাপ অর্জনের দিক থেকে তা হবে ব্রাজিলিয়ানের সমান। কিন্তু ব্রাজিলের সামনে মূল চ্যালেঞ্জ ছিল জার্মানদের কাছে বিধ্বস্ত হওয়ার পরে নিজেদের নতুনভাবে ফিরিয়ে নিয়ে আসা। নতুন কোচ তিতের অধীনে নিজেদের লড়াইয়ে ফিরিয়ে আনার ক্ষেত্রে অনেকটা সফলও হয়েছে ব্রাজিল। তাইতো এবারের ব্রাজিল দলটিকে নিয়ে অনেকেই আশার আলো দেখছে। বিশেষ করে নেইমারের নেতৃত্বে তরুণ দলটি যখন রিও গেমসে ফাইনালে জার্মানীকে পেনাল্টিতে পরাজিত করে প্রথমবারের মত স্বর্ণ জয়ের কৃতিত্ব দেখিয়েছিল তখন অনেকেই একে প্রতিশোধের চেয়ে সেলেসাওদের ফিরে আসার ইঙ্গিত হিসেবে বিবেচনা করেছিল।